प्रभाकर का पड़ोसी से हुआ विवाद, कमाल ने मौके का फायदा उठाते कर दी हत्या
मृतक प्रभाकर भार्गव, आरोपी मोहम्मद कमाल और मनीष सूर्यवंशी आपस में दोस्त थे। हत्या के कुछ दिन पहले मृतक की बाइक को कमाल लेकर गया था, लौटाया तो बाइक डैमेज थी। इसी बात से दोनों के बीच रंजिश हुई। कमाल मृतक को सबक सिखाना चाहता था। मनीष को अपने भरोसे में लेकर वह मौका तलाशने लगा। 27 फरवरी की दोपहर प्रभाकर की पड़ोसियों के साथ मारपीट हुई। कमाल और मनीष इसी मौके का फायदा उठाने उसे नशा करने के बहाने रात में कोचिंग कांप्लेक्स बुलाए। यहां चाकू से गला रेतकर उसकी हत्या कर दी गई। आरोपियों की सोच थी कि हत्या का संदेह पड़ोसियों पर जाएगा। पुलिस उन तक नहीं पहुंच पाएगी। जीआरपी ने बाइक के कलर के सहारे आरोपियों की तलाश कर ली। अपराध में इस्तेमाल चाकू सहित दो आरोपियों को 5 मार्च की सुबह गिरफ्तार कर लिया गया।
थाना प्रभारी एलएस राजपूत ने रविवार की दोपहर अंधे कत्ल का पटाक्षेप किया। बताया कि मृतक प्रभाकर और चोरभट्ठी निवासी मनीष सूर्यवंशी आपस में रिश्तेदार थे। मनीष के जरिए ही प्रभाकर की दोस्ती चांटीडीह निवासी मोहम्मद कमाल से हुई थी। तीनों नशे के आदी थे। हर रात शहर के अलग-अलग इलाके में जाकर नशा करते थे। घटना के कुछ दिन पहले मृतक की बाइक गायब हो गई थी। बाद में कमाल वापस लाकर उसके घर में रख दिया। बाइक डैमेज थी, इसलिए मृतक ने कमाल के साथ गाली-गलौज कर दी। कमाल ने बदला लेने की ठानी और मनीष को भी अपने साथ मिला लिया। 27 फरवरी की दोपहर मृतक का पड़ोसियों से विवाद हुआ था। मारपीट भी हुई थी। कमाल ने मौके को भुनाने प्रभाकर को कोचिंग कांप्लेक्स बुलाया। नशे के बाद कमाल ने धारदार चाकू से प्रभाकर का गला रेत दिया। उसके पेट पर भी वार किया। इससे उसकी मौके पर ही मौत हो गई। घटना को एक्सीडेंट साबित करने लाश पटरी किनारे रख दी।
सबूत मिटाने जलाए कपड़े
बाइक के कलर से खुला राज : जीआरपी को मुखबिरों से सूचना मिली कि घटना की रात कोचिंग कांप्लेक्स के करीब दो बाइक खड़ी थी। घटना स्थल से एक बाइक जब्त हुई जो मृतक की थी। दूसरे बाइक का कलर ही पता लगा। पुलिस ने मृतक के रिश्तेदारों से जानकारी जुटाई और उनके बाइक का कलर देखकर मनीष तक पहुंची। मनीष पूछताछ में बयान बदलता रहा। कड़ाई से पूछताछ में बताया कि बाइक कमाल की थी। पूरी कहानी सामने आ गई।
आरोपियों ने हत्या के आरोप से बचने हर तरह की चालाकी की। गला रेते जाने से मृतक का खून उनके कपड़े पर लगा था। उसे नष्ट करने की कोशिश की गई। पुलिस ने जले हुए कपड़े और खून लगा चाकू जब्त किया है।
पुलिस गिरफ्त में आरोपी।
हत्या में प्रयुक्त धारदार चाकू तथा अन्य सबूत।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva